Al caoriól el é an animal mamìfero ungulàto, col pel de color ros o maron, lonc da 90 e 130 cm e alt ala spàla fin a 80 cm. Se pol trovar libero in tute le zone de montaña, Alpi e Apenini o colina e pedemontana, ma anca in pianura se el tróva an poki de arbusti o siese onde podér scónderse. Spés i va in serca de roba da mañar te i camp e ort coltivà, de nòt o matìna bonora. De dì el é an cin pì difizile catàrlo visìn i paesi, pitòst su la tranquilità de la montagna. Te la zona de Bełun te pol trovarghén tanti, anca visin a le case.